
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 241 

30 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

423. Καθορισμός ειδικής αποζημίωσης επιτίμων ειδι¬ 

κών νομικόν συμβούλων στο Υπουργείο Εξωτε¬ 
ρικών» . 1 

424. Συμμετοχή του Ταμείου Ασφαλίσεως Προσωπι¬ 
κού 

Ιονικής και Λαϊκής Τράπεζας (ΤΑΠΙΛΤ) στις δα¬ 
πάνες λειτουργίας Υπηρεσιών του Ελεγκτικού 
Συνεδρίου . 2 

425. Συμπλήρωση του Π.Δ. με αριθ. 306/26.7.1993 

«Ορισμός μεταβατικής έδρας του Διοικητικού 
Εφετείου Πειραιά στην έδρα του Διοικητικού 
Πρωτοδικείου Σύρου» (ΦΕΚ 134/13.8.1993 
τ·Α) . 3 

426. Τροποποίηση και συμπλήρωση διατάξεων του Κα¬ 
νονισμού της Πυροσβεστικής Ακαδημίας». 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλμαστος στο Προεδρικό Διάταγμα 393/ 

1994 αρμοδιότητας Υπουργείου Οικονομικών .... 5 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 423 
Καθορισμός ειδικής αποζημίωσης επιτίμων ειδικών νομι¬ 
κών συμβούλων στο Υπουργείο Εξωτερικών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 53 παρ. 3 εδ. τρίτο του Ν. 419/1976 «περί 
Οργανισμού του Υπουργείου Εξωτερικών» (Α' 221). 

2. Το από 18.4.1994 Π.Δ. «περί διορισμού του Κρατε- 
ρού Ιωάννου, ως επιτίμου ειδικού Νομικού Συμβούλου 
στου ΥΠΕ-, που δημοσιεύθηκε στο ΦΕΚ 70 Τ Γ'/ 

26.4.1994. 

3. Το από 9.6.1994 Π.Δ. «περί διορισμού του Θεόδωρου 
Χαλκιόπουλου, ως επιτίμου ειδικού Νομικού Συμβούλου 
στου ΥΠΕ=, που δημοσιεύθηκε στο ΦΕΚ 96 τ Γ'/ 

15.6.1994. 

4. Το άρθρο 27 του Ν. 2081/1992 και το γεγονός ότι 


από τις διατάξεις του παρόντος θα προκληθεί δαπάνη 
1.911.000 δραχμών μέχρι τέλους του έτους και 
3.120.000 δραχμών για κάθε ένα από τα επόμενα έτη που 
θα επιβαρύνει τις πιστώσεις του Φ.09/110/ΚΑΕ 0873. 

5. Την 603/1994 γνωμοδότηση του Συμβουλίου της 
Επικράτειας, μετά από πρόταση των Υπουργών Εξωτερι¬ 
κών και Οικονομικών, αποφασίζουμε: 

Αρθρο μόνο 

Καθορίζεται ως ειδική αποζημίωση για τους επιτίμους 
ειδικούς Νομικούς Συμβούλους στο Υπουργείο Εξωτερι¬ 
κών το ποσό των εκατόν τριάντα χιλιάδων (130.000) δραχ¬ 
μών μηνιαίος. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΟΙΚΟΝΟΜΙΚΟΝ 

ΚΑΡ. ΠΑΠΟΥΛΙΑΣ ΑΛΕΞ. ΠΑΠΑΔΟΠΟΥΛΟΣ 

-♦- . 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 424 
Συμμετοχή του Ταμείου Ασφαλίσεως Προσωπικού Ιονικής 
και Λαϊκής Τράπεζας (ΤΑΠΙΛΤ) στις δαπάνες λειτουρ¬ 
γίας Υπηρεσιών του Ελεγκτικού Συνεδρίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1· Τις διατάξεις του άρθρου 25 του Ν.Δ/τος 1265/1972 
«περί ελέγχου των δαπανών του κράτους, των Οργανι¬ 
σμών Τοπικής Αυτοδιοικήσεως και άλλων ΝΠΔΔ ως και 
των λογαριασμών των δημοσίων υπολόγων (ΦΕΚ 197), 
όπως συμπεριελήφθη στο άρθρο 89 του Π.Δ 774/80 
(ΦΕΚ 189). 

2. Την Φ.48/480/2.9.1994 (ΦΕΚ 693) κοινή απόφαση 
του Υπουργού Δικαιοσύνης και του Υφυπουργού Υγείας, 
Πρόνοιας και Κοινωνικών Ασφαλίσεων, για διενέργεια κα¬ 
τασταλτικού ελέγχου στην έδρα του Ταμείου Ασφαλίσεως 
Προσωπικού Ιονικής και Λαϊκής Τράπεζας. 

3. Τις διατάξεις του άρθρου 27 του Ν. 2081/92 (ΦΕΚ 
154 Α). 

4. Την αριθμ. 2024/26.10.93 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοιν. 
Ασφαλίσεων, «Ανάθεση αρμοδιοτήτων στον Υφυπουργό 
Υγείας, Πρόνοιας και Κοιν. Ασφαλίσεων, Φοίβο Ιωαννίδη» 
(ΦΕΚ 833/26.10.93). 

5. Την 1026431/268/0006Α/2.3.94 κοινή απόφαση 
Πρωθυπουργού και Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οι¬ 
κονομικών» (ΦΕΚ 154Β794). 

6. Το γεγονός ότι από τις διατάξεις του παρόντος επιβα¬ 
ρύνεται ο προϋπολογισμός του Ταμείου Ασφαλίσεως Προ¬ 
σωπικού Ιονικής και Λαϊκής Τράπεζας με 6.000.000 δρχ. 
Για την κάλυψη της ανωτέρω δαπάνης έχει εγγράφει η 
σχετική πίστωση στον προϋπολογισμό του ΤΑΠΙΛΤ του 
κλάδου σύνταξης (Κ.Α. 0261). 

7. Την 632/1994 γνωμοδότηση του Συμβουλίου της 
Επικράτειας με πρόταση του Υφυπουργού Υγείας, Πρό¬ 
νοιας και Κοινωνικών Ασφαλίσεων και του Υφυπουργού 
Οικονομικών, αποφασίζουμε: 

Άρθρο 1 

1. Η αμοιβή των υπαλλήλων του Ελεγκτικού Συνεδρίου 
που θα απασχοληθούν υπερωριακά στην έδρα του Τα¬ 
μείου Ασφαλίσεως Προσωπικού Ιονικής και Λαϊκής Τρά¬ 
πεζας, για τη διενέργεια κατασταλτικού ελέγχου των οικο¬ 
νομικών διαχειριστικών χρήσεων ετών 1989 έως και 1992, 
βαρύνει εξ ολοκλήρου τον προϋπολογισμό του Οργανι¬ 
σμού αυτού. 

2. Η δαπάνη της προηγουμένης παραγράφου, ορίζεται 
στο ποσό των έξι εκατομμυρίων (6.000.000) δραχμών. 

3. Ο χρόνος ελέγχου των παραπάνω χρήσεων δεν δύνα- 
ται να υπερβαίνει του 31/2 - 4 και συνολικά δεκαπέντε (15) 
μήνες περίπου, για τις (4) παραπάνω χρήσεις. 

Άρθρο 2 

Η ισχύς των διατάξεων του παρόντος αρχίζει από της 
δημοσιεύσεώς του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών 
Ασφαλίσεων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Δ. ΓΕΩΡΓΑΚΟΠΟΥΛΟΣ Φ. ΙΩΑΝΝΙΔΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 425 
Συμπλήρωση του Π.Δ. με αριθ. 306/26.7.1993 «Ορισμός 
μεταβατικής έδρας του Διοικητικού Εφετείου Πειραιά 
στην έδρα του Διοικητικού Πρωτοδικείου Σύρου» (ΦΕΚ 
134/13.8.1993 τ.Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις των παραγράφων 2 και 3 του άρθρου 2 
του Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (κυρ. Ν. 1756/1988 ΦΕΚ 35Α’). 


2) Τις διατάξεις του άρθρου 29Α του Ν. 1558/1985 
όπως προσετέθησαν με το άρθρο 27 του Ν. 2081/1992 
ΦΕΚ 154Α’. 

3) Τις γνωμοδοτήσεις: α) του Προέδρου του Συμβουλίου 
της Επικράτειας με αριθ. 634/31.5.1994, β) του Γενικού 
Επίτροπου της Επικράτειας των τακτικών Διοικητικών Δι¬ 
καστηρίων με αριθμό 2198/20.5.1994. 

4) Το γεγονός ότι το παρόν διάταγμα δεν προκαλεί δα¬ 
πάνη σε βάρος του κρατικού προϋπολογισμού. 

5) Τη γνωμοδότηση του Συμβουλίου της Επικράτειας με 
τον αριθμό 638/94, μετά από πρόταση του Υπουργού Δι¬ 
καιοσύνης, αποφασίζουμε: 

Στο άρθρο μόνο του Π.Δ. 306/1993 «Ορισμός μεταβατικής 
έδρας τόυ Διοικητικού Εφετείου Πειραιά στην έδρα του Διοι¬ 
κητικού Πρωτοδικείου Σύρου» (ΦΕΚ 134/13.8.1993 τ.Α’) 
προστίθεται παράγραφος 5 που έχει ως εξής: 

Ορίζεται χρονολογία έναρξης αυτού η 24η Ιανουάριου 
1995, τόπος δε συνεδριάσεων το δικαστικό μέγαρο Σύ¬ 
ρου. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 17 Δεκεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΓΕΩΡΓΙΟΣ ΚΟΥΒΕΛΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 426 
Τροποποίηση και συμπλήρωση διατάξεων του Κανονισμού 
της Πυροσβεστικής Ακαδημίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 περ. (ζ) και (η) του άρθρου 11 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’ 152), όπως το άρθρο αυτό αντικαταστάθηκε από 
την παράγραφο 1 του άρθρου 1 τομ Ν. 1590/1986. 

β. Της παραγράφου 2 του άρθρου 1 του Ν. 1590/1986 
«Τροποποίηση διατάξεων του Ν.1481 /1984 «Οργανισμός 
Υπουργείου Δημόσιας Τάξης και άλλες διατάξεις» (Α’ 49). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α’ 137) το οποίο προστέθηκε με το 
άβθρο 27 του Ν.2081/1992 (Α’ 154). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α’ 51). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

3. Την 676/1994 Γνωμοδότηση του Συμβουλίου της 
Επικράτειας, μετά από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

Το Π.Δ. 174/1983 (Α' 68) τροποποιείται και συμπληρώ¬ 
νεται ως εξής: 

1. Η παρ. 2 του άρθρου 2 καταργείται και απαλείφεται η 
αρίθμηση της παρ. 1 του ίδιου άρθρου. 

2. Το πρώτο εδάφιο της παρ. 1 του άρθρου 31, όπως 
αντικαταστάθηκε από την παρ. 2 του άρθρου 1 του Π.Δ. 
444/1984 και από την παρ. 2 του άρθρου 1 του Π.Δ. 412/ 
1987, αντικαθίσταται ως εξής: 

«1. Το Εκπαιδευτικό Συμβούλιο αποτελείται από το 
Διοικητή της Πυροσβεστικής Ακαδημίας ως Πρόεδρο, τον 
Υποδιοικητή αυτής, τον Κοσμήτορα του οικείου τμήματος, 
το Διευθυντή της Διεύθυνσης Εκπαίδευσης του Αρχη¬ 
γείου Πυροσβεστικού Σώματος και ένα (1) ανώτερο Αξιω¬ 
ματικό του Σώματος από το διδακτικό προσωπικό, ως 
μέλη». 

3. Το άρθρο 56 αντικαθίσταται ως εξής: 

« Αρθρο 56 

Τμήμα Ανθυποπυραγών 

1. Στο Τμήμα Ανθυποπυραγών της Πυροσβεστικής Ακα¬ 
δημίας, η φοίτηση στο οποίο διαρκεί οκτώ (8) εξάμηνα, ει- 
σάγονται για εκπαίδευση: 

α. Ιδιώτες πτυχιούχοι Ανωτάτων Εκπαιδευτικών Ιδρυμά¬ 
των, σύμφωνα με τα οριζόμενα στο άρθρο 4 παρ. 1 (α) του 
Ν. 2226/1994 (Α’ 122) και στο άρθρο 1 του Π.Δ. 365/ 
1990 (Α* 144), όπως ισχύει σήμερα και 

β. (1): Πυρονόμοι, Αρχιπυροσβέστες και Πυροσβέστες 
επιτυχόντες στο διαγωνισμό που προκηρύσσεται με το σύ- 
τημα των γενικών εξετάσεων, εφόσον είναι κάτοχοι απο¬ 
λυτηρίου τίτλου από Λύκειο ή ισότιμου τίτλου Μέσης Εκ¬ 
παίδευσης που να παρέχει δικαίωμα εισαγωγής σε Ανώτα¬ 
τες Σχολές, και έχουν ηλικία μέχρι 35 ετών κατά το έτος 
διενέργειας του διαγωνισμού, υγεία και άρτια σωματική 
διάπλαση, σύμφωνα με τα ισχύοντα για κατάταξη σε σχο¬ 
λές του στρατού ξηράς και να μην έχουν καταδικασθεί για 
τα εγκλήματα που προβλέπονται από τηυν περ. (ζ) της 
παρ. 1 του άρθρου 2 του Π.Δ. 365/1990. Ειδικά για τους 
πυροσβέστες, εκτός εκείνων που κατέχουν τίτλους σπου¬ 
δών δημοσίων σχολών τριτοβάθμιας εκπαίδευσης και οι 
οποίοι πρέπει να φέρουν το βαθμό αυτό κατά την προκή¬ 
ρυξη των εξετάσεων, απαιτείται επιπλέον να έχουν διανύ- 
σει τουλάχιστον και ένα (1) έτος πραγματικής υπηρεσίας 
στο Πυροσβεστικό Σώμα από την έξοδό τους από το 
Τμήμα Πυροσβεστών μέχρι την ημερομηνία προκήρυξης 
του διαγωνισμού. 

(2) Πυρονόμοι, Αρχιπυροσβέστες και Πυροσβέστες 
πτυχιούχοι Ανωτάτων Εκπαιδευτικών Ιδρυμάτων και Τε¬ 
χνολογικών Εκπαιδευτικών Ιδρυμάτων επιτυχόντες στις 
κατακτήριες εξετάσεις, σύμφωνα με τα οριζόμενα στο άρ¬ 
θρο 4 του Ν. 2226/1994, εφόσον έχουν ηλικία μέχρι 35 
ετών κατά το έτος διενέργειας του διαγωνισμού, υγεία και 
άρτια σωματική διάπλαση, σύμφωνα με τα ισχύοντα για κα¬ 
τάταξη σε σχολές του στρατού ξηράς και να μην έχουν κα- 
ταδικασθεί για τα εγκλήματα που προβλέπονται από την 
περ. (ζ) της παρ. 1 του άρθρου 2 του Π.Δ. 365/1990. 

2. Στο πρώτο έτος σπουδών και μόνον για όσο διάστημα 
διαρκεί αυτό το ακαδημαϊκό έτος, φοιτούν όσοι εισάγονται 
σύμφωνα με τις διατάξεις του άρθρου 1 του Π.Δ. 365/ 

1990. Οι εισαγόμενοι με το σύστημα των γενικών εξετά¬ 
σεων και με κατατακτήριες εξετάσεις, σύμφωνα με την 
παρ. 1 (δ) του Ν. 2226/1994, ξεκινούν τη φοίτησή τους 
από το δεύτερο έτος. Στο δεύτερο έτος μόνο μαζί με τους 
Δοκίμους αυτού του έτους φοιτούν και οι Πυρονόμοι που 
εξελίσσονται σε Αξιωματικούς, σύμφωνα με τις διατάξεις 
του Ν.Δ. 649/1970 (Α' 176)». 

4. Η παρ. 1 και 2 του άρθρου 59, όπως αντικαταστάθη¬ 


καν αντίστοιχα από την'παρ. 14 του άρθρου 1 του Π.Δ. 
412/1987 (Α’ 183) και την παρ. 1 του άρθρου 1 του Π.Δ. 
305/1990 (Α’ 126), αντικαθίστανται ως εξής: 

«1. Η φοίτηση των σπουδαστών στο Τμήμα Ανθυποπυ¬ 
ραγών διαρκεί τέσσερα (4) εκπαιδευτικά έτη και το κα¬ 
θένα περιλαμβάνει δύο εκπαιδευτικές περιόδους (εξά¬ 
μηνα). 

2. Το τακτικό πρόγραμμα εκπαίδευσης αρχίζει την 15 
Σεπτεμβρίου και λήγει την 15 Ιουνίου. Στο χρονικό αυτό 
διάστημα περιλαμβάνεται και ο χρόνος διενέργειας των 
προάγωγικών και πτυχιακών εξετάσεων. Στο χρονικό διά¬ 
στημα από 16 Ιουνίου μέχρι 14 Σεπτεμβρίου οι Δόκιμοι Αν- 
θυποπυραγοί διατίθενται για πρακτική εκπαίδευση σε 
Υπηρεσίες του Σώματος στο Νομό Αττικής, διδάσκονται 
εντατικά ξένες γλώσσες, πραγματοποιούν εκπαιδευτικές 
επισκέψεις, παίρνουν τη μηνιαία θερινή τους άδεια και 
επιτρέπεται να παρακολουθούν ταχύρρυθμα Σχολεία των 
Ενόπλων Δυνάμεων». 

5. Το άρθρο 65 αντικαθίσταται ως εξής: 

« Αρθρο 65 

Αριθμός εισακτέων στο Τμήμα Ανθυποπυραγών 

Ο καθορισμός του αριθμού των εισαγομένων για το 
Τμήμα Ανθυποπυραγών γίνεται σύμφωνα με την παρ. 1 (β) 
του άρθρου 4 του Ν. 2226/1994. Αύξηση του αριθμού των 
εισακτέων δεν επιτρέπεται μετά την έκδοση της απόφα¬ 
σης καθορισμού του». 

6. Το άρθρο 66 αντικαθίσταται ως εξής: 

« Αρθρο 66 

Αριθμός εισακτέων στο Τμήμα Αρχιπυροσβεστών 

Ο καθορισμός του αριθμού των εισαγομένων για το 
Τμήμα Αρχιπυροσβεστών γίνεται με απόφαση του Υπουρ¬ 
γού Δημόσιας Τάξης, ύστερα από πρόταση του Αρχηγού 
Πυροσβεστικού Σώματος. Ο αριθμός αυτός είναι ίσος με 
τις κενές οργανικές θέσεις που υπάρχουν κατά την προ¬ 
κήρυξη του διαγωνισμού καθώς και μ’ εκείνες που πρόκει¬ 
ται να κενωθούν μέχρι τέλος του επόμενου της έναρξης 
της εκπαιδευτικής περιόδου έτους». 

7. Η παρ. 1 και 2 του άρθρου 69 αντικαθίστανται ως 
εξής: 

«1. Ο Αρχηγός Πυροσβεστικού Σώματος μετά την έκ¬ 
δοση των αποφάσεων που προβλέπονται από τα άρθρα 65 
και 66 του παρόντος διατάγματος, με τις οποίες καθορίζε¬ 
ται ο αριθμός των εισακτέων στα αντίστοιχα Τμήματα, με 
εγκύκλια διαταγή του προκηρύσσει το σχετικό διαγωνι¬ 
σμό. 

2. Η ημερομηνία έναρξης του διαγωνισμού για το Τμήμα 
Αρχιπυροσβεστών δεν μπορεί ν’ απέχει λιγότερο από δύο 
μήνες από την ημερομηνία κοινοποίησης της προκήρυξης 
του και δεν επιτρέπεται να μετατεθεί παρά μόνον σε περί¬ 
πτωση έκτακτης ανάγκης ή σοβαρής αιτίας». 

8. Το άρθρο 70, όπως αντικαταστάθηκε από την παρ, 2 
του άρθρου 3 του Π.Δ. 412/1987, αντικαθίσταται ως εξής: 

« Αρθρο 70 

Υποβολή δικαιολογητικών 

1. Όσοι έχουν τα απαιτούμενα προσόντα και επιθυμούν 
να συμμετάσχουν στις εξετάσεις για την εισαγωγή στα 
Τμήματα Ανθυποπυραγών και Αρχιπυροσβεστών πρέπει 
να υποβάλουν έγκαιρα τα παρακάτω δικαιολογητικά: 

α. Αίτηση συμμετοχής, όπως το Υπόδειγμα «Α», σε τε¬ 
τρασέλιδη κόλλα αναφοράς. 

β. Υπεύθυνη δήλωση ότι επιθυμούν να τύχουν του ευερ¬ 
γετήματος εισαγωγής τους με βάση τις διατάξεις του άρ¬ 
θρου 2 του Π.Δ. 53/1989 (Α’ 26) μαζί με τα σχετικά απο¬ 
δεικτικά έγγραφα. 

γ. Οι πυροσβεστικοί υπάλληλοι υποψήφιοι για το Τμήμα 
Ανθυποπυραγών με το σύστημα των γενικών εξετάσεων, 
επιπλέον των ανωτέρω δικαιολογητικών, υποβάλλουν στις 
αρμόδιες Υπηρεσίες του Υπουργείου Εθνικής Παιδείας 
και θρησκευμάτων τα απαραίτητα για τη συμμετοχή τους 
στις εξετάσεις αυτές δικαιολογητικά. 

δ. Όσοι από τους υποψήφιους για το Τμήμα Αρχιπυρο- 
σβεστών επιθυμούν να εξετασθούν σε ξένη γλώσσα υπο¬ 
βάλλουν σχετική υπεύθυνη δήλωση. 

2. Οι αιτήσεις υποβάλλονται από τους ενδιαφερόμε- 
νους υπαλλήλους στον προϊστάμενό τους Διοικητή ή Διευ¬ 
θυντή και προκειμένου για τους υπηρετούντες στο Αρχη¬ 
γείο Πυροσβεστικού Σώματος στο Διευθυντή της Διεύ¬ 
θυνσής τους, οι οποίοι εκφέρουν στη δεύτερη σελίδα της 
αίτησης τη γνώμη τους, την οποία αιτιολογούν για κάθε 
υποψήφιο, σχετικά με τη διοικητική ικανότητα, επαγγελ¬ 
ματική κατάρτιση, το παράστημα και την αξιοπρεπή εμφά¬ 
νισή του, την πρωτοβουλία, το θάρρος, την ανάληψη ευ¬ 
θυνών, την αντίληψη και κρίση, τη διάπραξη πειθαρχικών 
παραπτωμάτων που μαρτυρούν διαφθορά χαρακτήρα ή 
αναξιοπρεπή διαγωγή, ή αδιαφορία ή βαρειά αμέλεια στην 
εκτέλεση των υπηρεσιακών καθηκόντων και αν θεωρούν 
αυτόν ικανό για την απόκτηση του βαθμού τον οποίο επιδι¬ 
ώκει με τις εξετάσεις, μόνον όταν είναι αρνητική για τον 
υποψήφιο, διαφορετικά αναφέρουν μόνον ότι διαθέτει 
όλα τα προβλεπόμενα από την παράγραφο αυτή προσό¬ 
ντα. 

Η αίτηση αυτή συνοδευόμενη με ποινολόγιο του υποψή¬ 
φιου, για τις ποινές που του επιβλήθηκαν μέχρι την έκ¬ 
δοση της προκήρυξης του διαγωνισμού, κατά είδος και 
αριθμό χωρίς το αιτιολογικό τους, υποβάλλεται από τους 
προϊσταμένους των Υπηρεσιών τους στους αμέσως ιεραρ¬ 
χικά προϊσταμένους τους. Αυτοί, αφού λάβουν τις αιτήσεις 
και δηλώσεις των υποψηφίων, τις μελετούν και εκφέρουν 
στην τρίτη σελίδα της αίτησης αιτιολογημένα τη γνώμη 
τους. Στη συνέχεια οι αιτήσεις υποβάλλονται στα οικεία 
Τμήματα της Διεύθυνσης Προσωπικού του Αρχηγείου Πυ¬ 
ροσβεστικού Σώματος για τον έλεγχο των δικαιολογητι- 
κών. 

3. Για τους Πυρονόμους, που επιθυμούν να εισαχθούν 
στη Σχολή Μετεκπαίδευσης, υποβάλλονται προτάσεις για 
την καταλληλότητά τους, σύμφωνα με το άρθρο 7 του Ν.Δ. 
649/1970 (Α’ 176), σε ειδικό έντυπο, όπως το υπόδειγμα 
«Β».» 9. Το άρθρο 71 αντικαθίσταται ως εξής: 

« Αρθρο 71 

Ελεγχος δικαιολογητικών 

Τα δικαιολογητικά των υποψηφίων για τα Τμήματα Αν¬ 
θυποπυραγών και Αρχιπυροσβεστών ελέγχονται από τα 
οικεία Τμήματα της Διεύθυνσης Προσωπικού και στη συ¬ 
νέχεια συντάσσονται οι ακόλουθοι πίνακες: 

α. Ονομαστικός των υποψηφίων που συγκεντρώνουν τις 
προϋποθέσεις συμμετοχής. 

β. Εκείνων που δεν έχουν υποβάλλει τον τίτλο σπουδών 
τους. 

γ. Εκείνων που δικαιούνται εισαγωγής με βάση ευεργε¬ 


τική διάταξη. 

δ. Ονομαστικό των υποψηφίων που δε συγκεντρώνουν 
τα απαραίτητα για τη συμμετοχή στο διαγωνισμό προσό¬ 
ντα. 

Οι πίνακες αυτοί κυρώνονται από τον Αρχηγό Πυροσβε¬ 
στικού Σώματος. 

Δεν ενεργείται αλληλογραφία για τη συμπλήρωση ελει- 
πών δικαιολογητικών των υποψηφίων». 

10. Το άρθρο 75 αντικαθίσταται ως εξής: 

« Αρθρο 75 

Πρόσκληση υποψηφίων Ανθυποπυραγών και 
Αρχιπυροσβεστών 

1. Ο Αρχηγός του Πυροσβεστικού Σώματος, για μεν 
τους υποψήφιους για το Τμήμα Ανθυποπυραγών που ει- 
σάγονται με το σύστημα των γενικών εξετάσεων, μετά την 
κύρωση των πινάκων ικανών και αποκλειστέων, σύμφωνα 
με τα άρθρα 73 και 74 αυτού του κανονισμού, και την 
υγειονομική τους εξέταση, σύμφωνα με το επόμενο άρ¬ 
θρο, διαβιβάζει στο Υπουργείο Εθνικής Παιδείας και θρη¬ 
σκευμάτων, το αργότερο μέχρι τέλος Απριλίου, χωριστούς 
πίνακες για τους ικανούς και για όσους εμπίπτουν στις ει¬ 
δικές κατηγορίες που προβλέπονται από το άρθρο 2 παρ. 

1 του Π .Δ. 53/1989 (Α’ 26), για δε τους υποψήφιους για το 
Τμήμα Αρχιπυροσβεστών, μετά την κύρωση των πινάκων 
ικανών και αποκλειστέων ορίζει με διαταγή του την ώρα 
και τον τόπο διενέργειας των εξετάσεων και καλεί ονομα¬ 
στικά τους υποψηφίους να παρουσιασθούν για την έναρξη 
των εξετάσεων. 

2. Οι Διοικητές των Υπηρεσιών χορηγούν έγκαιρα τα 
φύλλα πορείας, χωρίς δαπάνη του Δημοσίου, στους μεν 
υποψήφιους για το Τμήμα Ανθυποπυραγών, προκειμένου 
να παρουσιασθούν στο αρμόδιο εξεταστικό κέντρο, στους 
δε υποψήφιους για το Τμήμα Αρχιπυροσβεστών, για να 
παρουσιασθούν στο Αρχηγείο Πυροσβεστικού Σώματος. 

3. Οι εισιτήριες εξετάσεις για το Τμήμα Αρχιπυροσβε- 
στών μπορούν να διενεργηθούν ταυτόχρονα και σε άλλες 
πόλεις της Ελλάδας, ύστερα από εισήγηση του Αρχηγού 
Πυροσβεστικού Σώματος και απόφαση του Υπουργού Δη¬ 
μόσιας Τάξης. 

4. Οι υποψήφιοι για το Τμήμα Ανθυποπυραγών από την 
έναρξη μέχρι τη λήξη των εξετάσεων είναι στη διάθεση 
της Πυροσβεστικής Υπηρεσίας της πόλης, όπου εδρεύει 
το εξεταστικό κέντρο και αν δεν υπάρχει της πλησιέστε- 
ρης, ενώ οι υποψήφιοι για το Τμήμα Αρχιπυροσβεστών, 
από την παρουσίασή τους μέχρι τη λήξη των εξετάσεων εί¬ 
ναι στη διάθεση του Αρχηγείου Πυροσβεστικού Σώματος ή 
της Πυροσβεστικής Υπηρεσίας, όπου εδρεύει το εξετα¬ 
στικό κέντρο. Μετά τη λήξη των εξετάσεων οι υποψήφιοι 
επιστρέφουν στις Υπηρεσίες τους. Τα φύλλα πορείας θε¬ 
ωρούνται, για μεν τους υποψήφιους για το Τμήμα Ανθυπο¬ 
πυραγών, από το Διοικητή της Υπηρεσίας της πόλης όπου 
εδρεύει το εξεταστικό κέντρο, για δε τους υποψήφιους^ 
για το Τμήμα Αρχιπυροσβεστών από το Διευθυντή του Αρ¬ 
χηγείου Πυροσβεστικού Σώματος ή από το Διοικητή της 

Υπηρεσίας της πόλης όπου εδρεύει το εξεταστικό κέ¬ 
ντρο». 

11. Το άρθρο 76 αντικαθίσταται ως εξής: 

« Αρθρο 76 

Παραπομπή των υποψηφίων στην Υγειονομική 
Επιτροπή Αναρρωτικών Αδειών του 
Πυροσβεστικού Σώματος 

1. Οι υποψήφιοι για το Τμήμα Ανθυποπυραγών και όσοι 
από τους υποψήφιους για το Τμήμα Αρχιπυροσβεστών εί¬ 
ναι επιτυχόντες στο μάθημα των Ελληνικών παραπέμπο- 
νται, πριν την συμμετοχή τους στις εξετάσεις, στην Υγειο¬ 
νομική Επιτροπή Αναρρωτικών Αδειών Πυροσβεστικού 
Σώματος του Νομού Αττικής για εξέταση, η οποία, προκει- 
μένου για τους υποψηφίους του Τμήματος Ανθυποπυρα¬ 
γών που διαγωνίζονται με το σύστημα των γενικών εξετά¬ 
σεων, ενεργείται το αργότερο μέχρι τέλος Φεβρουάριου. 
Όποιος από τους υποψηφίους κρίνεται από την επιτροπή 
αυτή σωματικά ανίκανος, σύμφωνα με τα ισχύοντα για κα¬ 
τάταξη σε σχολές του στρατού ξηρός, αποκλείεται των 
εξετάσεων με αιτιολογημένη απόφαση, η οποία δεν υπό- 
κειται σε ενδικοφανή προσφυγή και επιστρέφει στην Υπη¬ 
ρεσία του. 

2. Οι Διοικητές ή οι Προϊστάμενοι των Υπηρεσιών, την 
ημερομηνία λήξης της προθεσμίας υποβολής των αιτή¬ 
σεων των υποψηφίων στο Αρχηγείο Πυροσβεστικού Σώ¬ 
ματος, υποβάλλουν ονομαστική κατάσταση των υποψη¬ 
φίων που δήλωσαν συμμετοχή στις εξετάσεις, στη Διεύ¬ 
θυνση Προσωπικού με κοινοποίηση στη Διεύθυνση Υγειο¬ 
νομικού του Αρχηγείου Πυροσβεστικού Σώματος. Η Διεύ¬ 
θυνση Υγειονομικού μετά την υποβολή των ονομαστικών 
καταστάσεων και με βάση τα στοιχεία που υπάρχουν για 
την υγιεινή κατάσταση των πυροσβεστικών υπαλλήλων, 
συντάσσει και στέλνει στη Διεύθυνση Προσωπικού πίνακα 
των υποψηφίων εκείνων που έχουν πρόβλημα υγείας. Η 
Διεύθυνση προσωπικού χωρίς χρονοτριβή, προκαλεί δια¬ 
ταγή του Αρχηγείου για την παρουσίαση των υποψηφίων 
που έχουν πρόβλημα υγείας στην Υγειονομική Επιτροπή 
Αναρρωτικών Αδειών του Πυροσβεστικού Σώματος, η 
οποία μετά την εξέταση της σωματικής τους ικανότητας, 
υποβάλλει σχετικό πρακτικό στο Αρχηγείο, το οποίο διαβι¬ 
βάζει στην επιτροπή ικανών και αποκλειστέων υποψηφίων 
για τις δικές της ενέργειες. Οι υποψήφιοι των επαρχιακών 
Υπηρεσιών για το Τμήμα Αρχιπυροσβεστών, οι οποίοι δεν 
περιλαμβάνονται στον πίνακα που συντάσσει η Διεύθυνση 
Υγειονομικού του Αρχηγείου Πυροσβεστικού Σώματος, 
παραπέμπονται στην Υγειονομική Επιτροπή Αναρρωτικών 
Αδειών Πυροσβεστικού Σώματος δύο (2) ημέρες πριν από 
την έναρξη των εισιτηρίων εξετάσεων». 

12. Το άρθρο 77 αντικαθίσταται ως εξής: 

« Αρθρο 77 

Εισιτήοιος διαγωνισμός 

Ο διαγωνισμός για την εισαγωγή των σπουδαστών στο 
Τμήμα Ανθυποπυραγών με το σύστημα των γενικών εξε¬ 
τάσεων, ενεργείται σύμφωνα με τα ισχύοντα στο Υπουρ¬ 
γείο Εθνικής Παιδείας και θρησκευμάτων για τους υπο¬ 
ψήφιους στην τριτοβάθμια εκπαίδευση. Ο διαγωνισμός 
για την εισαγωγή των σπουδαστών στο Τμήμα Αρχιπυρο- 


σβεστών, ενεργείται σύμφωνα με όσα ορίζονται σε επό¬ 
μενα άρθρα αυτού του κανονισμού». 

13. Το άρθρο 78 αντικαθίσταται ως εξής: 

« Αρθρο 78 

Εξεταζόμενα μαθήματα για το Τμήμα Ανθυποπυραγών 

Οι υποψήφιοι για το Τμήμα Ανθυποπυραγών με το σύ¬ 
στημα των γενικών εξετάσεων διαγωνίζονται στα μαθή¬ 
ματα της δέσμης στην οποία εντάσσσεται το Τμήμα αυτό 
και επιλέγουν με δήλωσή τους». 

14. Η περ. (ζ) της παρ. 1 του άρθρου 79, η οποία προ¬ 
στέθηκε με την παρ. 3 του άρθρου 3 του Π.Δ. 412/1987, 
και η παρ. 2 του ίδιου άρθρου αντικαθίστανται ως εξής: 

«ζ. Ξένες γλώσσες, των οποίων οι εξετάσεις γίνονται ως 
εξής: 

(1) Γραπτή εξέταση, στην οποία περιλαμβάνεται κεί¬ 
μενο της ξένης γλώσσας, ενδείξεις κατανόησης του κει¬ 
μένου και γραμματικές παρατηρήσεις. 

(2) Προφορικά, με μορφή συνέντευξης του εξεταζόμε¬ 
νου, από τα μέλη της εξεταστικής επιτροπής. 

Οι βαθμοί της γραπτής και προφορικής εξέτασης αθροί¬ 
ζονται, το άθροισμα αυτό διαιρείται με τον αριθμό δύο (2) 
και δίνει το βαθμό του μαθήματος. 

Το μάθημα των ξένων γλωσσών είναι προαιρετικό και 
σαν βάση επιτυχίας θεωρείται ο αριθμός δέκα (10). 

Οι υποψήφιοι μπορούν ύστερα από δήλωσή τους να 
εξετάζονται σε μία ή περισσότερες από τις ξένες γλώσ¬ 
σες, Αγγλικής, Γαλλικής, Γερμανικής και Ιταλικής. 

Από τη βαθμολογία που πετυχαίνουν οι υποψήφιοι στις 
Ξένες γλώσσες λαμβάνονται υπόψη μόνο οι βαθμοί πάνω 
από τη βάση. Οι πάνω από τη βάση βαθμοί των ξένων 
γλωσσών προστίθενται στο σύνολο των μονάδων των άλ¬ 
λων μαθημάτων των υποψηφίων που τελικά πέτυχαν, για 
τον καθορισμό της σειράς επιτυχίας τους. 

2. Η εξεταστέα ύλη των μαθημάτων αυτού του άρθρου, 
εκτός των Ελληνικών, καθορίζεται κάθε φορά με την 
εγκύκλια διαταγή του Αρχηγού Πυροσβεστικού Σώματος 
που προβλέπεται από το άρθρο 69 αυτού του Κανονι¬ 
σμού». 

15. Το άρθρο 80 αντικαθίσταται ως εξής: 

« Αρθρο 80 

Χρόνος δοκιμασιών για το Τμήμα Αρχιπυροσβεστών 

1. Η ημερομηνία, η ώρα και ο τόπος διενέργειας της 
γραπτής εξέτασης σε κάθε μάθημα, ορίζονται με διαταγή 
του Αρχηγού Πυροσβεστικού Σώματος, που ανακοινώνε¬ 
ται δέκα (10) ημέρες πριν την έναρξη των εξετάσεων. 

2. Οι υποψήφιοι για το Τμήμα Αρχιπυροσβεστών εξετά¬ 
ζονται κατ’ αρχήν στο μάθημα των Ελληνικών, το οποίο 
ελέγχεται και βαθμολογείται όσο το δυνατόν γρηγορότερα 
από την οικεία εξεταστική επιτροπή. Οσοι από τους υπο¬ 
ψήφιους βαθμολογηθούν στο μάθημα αυτό κάτω από το 
δέκα (10), που θεωρείται ως βάση επιτυχίας, αποκλείο¬ 
νται από τις υπόλοιπες εξετάσεις με διαταγή του Αρχηγού 
Πυροσβεστικού Σώματος και επιστρέφουν στις Υπηρεσίες 
τους για ανάληψη των καθηκόντων τους. 

3. Όσοι υποψήφιοι βαθμολογηθούν πάνω από τη βάση 
συνεχίζουν τις εξετάσεις στα υπόλοιπα μαθήματα και μετά 
το τέλος των εξετάσεων επιστρέφουν στις Υπηρεσίες 
τους». 

16. Ο τίτλος και η παρ. 3 του άρθρου 81, όπως αντικα- 

ταστάθηκε από την παρ. 4 του άρθρου 3 του Π.Δ. 412/ 
1987, αντικαθίστανται ως εξής: 

« Αρθρο 81 

Εξεταστικές επιτροπές για το Τμήμα Αρχιπυροοβεστών 

3. Για τα μαθήματα των Ελληνικών, Στοιχεία Φυσικής 
και Χημείας οι εξεταστικές επιτροπές συγκροτούνται από 
δύο (2) Αξιωματικούς του Πυροσβεστικού Σώματος ή ισά¬ 
ριθμους ιδιώτες επιστήμονες της ειδικότητας του εξετα- 
ζομένου μαθήματος και ως τρίτο μέλος ορίζεται καθηγη¬ 
τής που διδάσκει το εξεταζόμενο μάθημα σε Τμήμα της 
Πυροσβεστικής Ακαδημίας ή Αξιωματικός του Σώματος, 
κάτοχος πτυχίου Α.Ε.Ι. αντίστοιχου του εξεταζομένου μα¬ 
θήματος. Σε περίπτωση έλλειψης ή κωλύματος του τρίτου 
μέλους ορίζεται ιδιώτης επιστήμονας της ειδικότητας αυ¬ 
τού του μαθήματος». 

17. Το άρθρο 96 αντικαθίσταται ως εξής: 

«Άρθρο 96 
Σειρά επιτυχίας 

1. Για να βρεθεί ο αριθμός, με βάση τον οποίο θα τοπο¬ 
θετηθεί κάθε επιτυχών υποψήφιος στον πίνακα επιτυχό- 
ντων των εισιτηρίων εξετάσεων, προστίθεται η βαθμολο¬ 
γία που έλαβε σε κάθε μάθημα και οι βαθμοί πάνω από τη 
βάση στις ξένες γλώσσες. Το άθροισμα αυτό αποτελεί τον 
τελικό βαθμό επιτυχίας του υποψήφιου. 

2. Σε περίπτωση ισοβαθμίας για την τελευταία θέση του 
αριθμού των εισακτέων για το Τμήμα Αρχιπυροοβεστών, 
εισάγονται σ’ αυτό όλοι οι υποψήφιοι που ισοβάθμισαν στη 
θέση αυτή. 

3. Μαζί με τη γνωστοποίηση των αποτελεσμάτων των 
εισιτηρίων εξετάσεων ανακοινώνεται και η βαθμολογία 
την οποία έλαβαν οι υποψήφιοι σε κάθε μάθημα». 

18. Ο τίτλος του άρθρου 97 αντικαθίσταται ως εξής: 

«Άρθρο 97 

Κατάρτιση πινάκων για το Τμήμα Αρχιπυροοβεστών» 

19. Το άρθρο 98 αντικαθίσταται ως εξής: 

«Άρθρο 98 

Υποβολή και κύρωση των πινάκων 

1. Οι πίνακες του άρθρου 97 για τους υποψήφιους του 
Τμήματος Αρχιπυροοβεστών υποβάλλονται σε δύο (2) 
αντίτυπα στον Αρχηγό Πυροσβεστικού Σώματος, ο οποίος 
με απόφασή του κυρώνει τον πίνακα των επιτυχόντων. 

2. Διαγραφή από τον πίνακα επιτυχόντων υποψήφιου 
στις εισιτήριες εξετάσεις για τα Τμήματα Ανθυποπυραγών 
και Αρχιπυροοβεστών γίνεται με απόφαση του Αρχηγού 
Πυροσβεστικού Σώματος σε περίπτωση διάπραξης σοβα¬ 
ρού πειθαρχικού παραπτώματος που κρίθηκε οριστικά 
από Ανακριτικό Συμβούλιο». 

20.0 τίτλος και η παρ. 2 του άρθρου 99 αντικαθίστανται 
ως εξής: 

«Άρθρο 99 

Αποτυχόντες των εξετάσεων για το Τμήμα 
Αρχιπυροοβεστών 

2. Επίσης θεωρείται ότι απέτυχε στις εξετάσεις υποψή¬ 
φιος που βαθμολογήθηκε στα εξεταζόμενα μαθήματα 
κάτω από 50 μονάδες, οι οποίες αποτελούν τη βάση επι¬ 
τυχίας. Κατά τον υπολογισμό της βάσης αν προκύψει δε¬ 


καδικός αριθμός 0,999, αυτός θεωρείται σαν μονάδα». 

21. Το άρθρο 100, όπως τροποποιήθηκε από την παρ. 8 
του άρθρου 3 του Π.Δ. 412/1987, αντικαθίσταται ως εξής: 

«Άρθρο 100 

Παρουσίαση των Δοκίμων Ανθυποπυραγών 
στην Πυροσβεστική Ακαδημία 

1. Η εισαγωγή των επιτυχόντων στα Τμήματα Ανθυπο¬ 
πυραγών και Αρχιπυροοβεστών γίνεται με διαταγή του Αρ¬ 
χηγού Πυροσβεστικού Σώματος στην οποία καθορίζεται 
και η ημερομηνία παρουσιάσεώς τους. 

2. Κενές θέσεις, που πιθανόν προκύπτουν μετά την ει¬ 
σαγωγή των σπουδαστών και μέσα σε δύο (2) μήνες απ' 
αυτήν, επιτρέπεται να συμπληρώνονται με απόφαση του 
Υπουργού Δημόσιας Τάξης από υποψήφιους που είχαν 
δηλώσει την ίδια δέσμη, με βάση τους πίνακες επιλαχό- 
ντων που αποστέλλονται από το Υπουργείο Εθνικής Παι¬ 
δείας και θρησκευμάτων. 

3. Όταν κάποιος από τους Δόκιμους, επειδή είναι 
ασθενής ή για άλλη αιτία, ανεξάρτητη από τη θέλησή του, 
απουσιάζει στη διάρκεια της εκπαίδευσης σ’ ένα από τα 
έτη φοίτησης, συνέχεια ή τμηματικά, περισσότερο από 
δύο (2) και λιγότερο από τρεις (3) μήνες, μπορεί να ζητή¬ 
σει αν το επιθυμεί την έξοδό του από τη Σχολή και την ει¬ 
σαγωγή του ξανά στο ίδιο έτος φοίτησης χωρίς εισιτήριες 
εξετάσεις την επόμενη εκπαιδευτική περίοδο, αφού όμως 
υπάρχουν οι σχετικές προϋποθέσεις που προβλέπει αυτός 
ο Κανονισμός. Σε περίπτωση που Δόκιμος απουσιάζει, συ¬ 
νέχεια ή τμηματικά, στο αυτό εκπαιδευτικό έτος περισσό¬ 
τερο από τρεις (3) και μέχρι (10) μήνες, επαναλαμβάνει 
υποχρεωρικά τη φοίτησή του στο αυτό έτος την επόμενη 
εκπαιδευτική περίοδο. 

4. Δόκιμος που εισάγεται πάλι με τον πιο πάνω τρόπο, 
φοιτά από την έναρξη του εκπαιδευτικού έτους στο έτος 
σπουδών, από το οποίο διέκοψε τη φοίτηση, και τοποθε¬ 
τείται μεταξύ των Δόκιμων της σειράς που τώρα ακολου¬ 
θεί, ανάλογα με την βαθμολογική του επίδοση ή σε εισιτή- 
ριες εξετάσεις ή σε προαγωγικές εξετάσεις. 

5. Αν η απουσία Δόκιμου παραταθεί κατά τη διάρκεια 
της εκπαίδευσης πέραν των δέκα (10) μηνών, συνέχεια ή 
τμηματικά, δεν έχει το δικαίωμα να συνεχίσει την εκπαί¬ 
δευσή του και εξέρχεται της Πυροσβεστικής Ακαδημίας 
οριστικά. 

6. Οι Δόκιμοι που εξέρχονται της Ακαδημίας, σύμφωνα 
με τις παραγράφους 3 και 5 αυτού του άρθρου, αποκτούν 
ξανά το βαθμό τον οποίο είχαν πριν από την είσοδό τους σ’ 
αυτήν ή εκείνον που απόκτησαν στη διάρκεια της φοίτη¬ 
σής τους. 

22. Η παρ. 1 του άρθρου 102, όπως αντικαταστάθηκε 
από την παρ. 1 του άρθρου 2 του Π.Δ. 444/1984, αντικα¬ 
θίσταται ως εξής: 

«1. Οι Δόκιμοι της Πυροσβεστικής Ακαδημίας υπάγο¬ 
νται στις σχετικές με την πειθαρχία διατάξεις των νόμων 
και κανονισμών του Σώματος». 

23. Το άρθρο 111 αντικαθίσταται ως εξής: 

«Άρθρο 111 

Αρχαιότητα των Δοκίμων 

1. Η αρχαιότητα μεταξύ των Δοκίμων του Τμήματος Αν¬ 
θυποπυραγών καθορίζεται ως εξής: 

α. Μεταξύ Δοκίμων διαφόρων ετών σπουδών θεωρού¬ 
νται αρχαιότεροι εκείνοι του ανωτέρου έτους. 

β. Μεταξύ Δοκίμων του αυτού έτους σπουδών, με βάση 
τις βαθμολογικές τους επιδόσεις, που σημειώνουν σύμ¬ 
φωνα με τις διατάξεις αυτού του κανονισμού. Για τους Δό¬ 
κιμους που εισάγονται με τις διατάξεις του άρθρου 1 του 
Π.Δ.365/1990 και γι' αυτούς που εισάγονται με το σύ¬ 
στημα των γενικών εξετάσεων, μέχρι ν’ ανακοινωθούν τα 
αποτελέσματα των εξετάσεων της πρώτης περιόδου, η 
σειρά αρχαιότητας καθορίζεται από τη σειρά επιτυχίας 
τους στις εισαγωγικές εξετάσεις. 

γ. Μεταξύ των Δοκίμων που εισάγονται με το σύστημα 
των γενικών εξετάσεων και αυτών που εισάγονται με κα¬ 
τατακτήριες εξετάσεις, σύμφωνα με την παρ. 1 (δ) του άρ¬ 
θρου 4 του Ν. 2226/1994, μέχρι ν’ ανακοινωθούν τα απο¬ 
τελέσματα των εξετάσεων της πρώτης περιόδου, η σειρά 
αρχαιότητας καθορίζεται από την μεταξύ τους υφιστά¬ 
μενη κατά την είσοδό τους στο Τμήμα Ανθυποπυραγών 
αρχαιότητα. 

δ. Οι Πυρονόμοι που εισάγονται στο Τμήμα αυτό, σύμ¬ 
φωνα με τις διατάξεις του Ν.Δ. 649/1970, είναι νεώτεροι 
των άλλων Δοκίμων του έτους στο οποίο φοιτούν. 

Σε περίπτωση που κατά την ανακοίνωση των αποτελε¬ 
σμάτων των εξετάσεων της πρώτης περιόδου υπάρχει ισο¬ 
βαθμία μεταξύ Δοκίμων, αρχαιότερος είναι εκείνος που 
πέτυχε μεγαλύτερο βαθμό στο μάθημα της Πυροσβεστι¬ 
κής Τέχνης και αν και πάλι υπάρξει ισοβαθμία, για την αρ¬ 
χαιότητα, λαμβάνεται κατά σειρά υπόψη η βαθμολογία στα 
μαθήματα της Πυροσβεστικής Τακτικής και Στρατηγικής 
και της Προληπτικής Πυροπροστασίας. 

2. Η αρχαιότητα μεταξύ των Δοκίμων του Τμήματος Αρ- 
χιπυροσβεστών καθορίζεται ως εξής: 

α. Μέχρι ν’ ανακοινωθούν τ’ αποτελέσματα των εξετά¬ 
σεων της πρώτης περιόδου, οπότε η αρχαιότητα καθορί¬ 
ζεται σύμφωνα με τη βαθμολογία που επιτυγχάνουν σ’ αυ¬ 
τές, η σειρά επιτυχίας τους στο Τμήμα αυτό αποτελεί και 
τη μεταξύ τους αρχαιότητα. 

β. Αν υπάρξει ισοβαθμία, αρχαιότερος είναι αυτός που 
επιτυγχάνει μεγαλύτερη βαθμολογία στο μάθημα της Πυ¬ 
ροσβεστικής Τέχνης και σε περίπτωση ισοβαθμίας στο 
μάθημα αυτό λαμβάνεται υπόψη η βαθμολογία στο μά¬ 
θημα της Πυροσβεστικής Νομοθεσίας». 

24. Η περ. (δ) της παρ. 1 του άρθρου 112 αντικαθίστα¬ 
ται ως εξής: 

«δ. Για το τρίτο και τέταρτο έτος σπουδών, ο Δόκιμος 
που συγκεντρώνει το μεγαλύτερο μέσο όρο βαθμολογίας 
σε όλες τις προηγούμενες εξετάσεις». 

25. Το άρθρο 117, όπως αντικαταστάθηκε από την παρ. 
4 του άρθρου 4 του Π.Δ. 412/1987, και την παρ. 3 του άρ¬ 
θρου 1 του Π.Δ. 305/1990, αντικαθίσταται ως εξής: 

«Αρθρο 117 

Διδασκόμενα μαθήματα στο Τμήμα 
Ανθυποπυραγών 

Τα μαθήματα που διδάσκονται σε κάθε έτος σπουδών οι 
Δόκιμοι στο Τμήμα Ανθυποπυραγών είναι τα εξής: 

Α’ ΕΤΟΣ 

I. Με βαθμό 

1. Πυροσβεστική Τέχνη. 

2. Πυροσβεστική Στρατηγική - Τακτική. 

3. Προληπτική Πυροπροστασία, (θεωρητική - Πρα¬ 
κτική). 

4. Πυροσβεστική Νομοθεσία. 


5. Διασώσεις - Διασωστικά μέσα. 

6. Κανονισμός Ασκήσεων (θεωρητικά - πρακτικά). 

7. Εισαγωγή στο Ποινικό Δίκαιο. 

8. Ποινική Δικονομία. 

9. Ανακριτική. 

10. Αντοχή των υλικών στη φωτιά. 

11. Πολιτική Αμυνα - Αντιμετώπιση Εκτάκτων Ανα¬ 
γκών. 

II. Χωρίς βαθμό 

1. Ηγεσία - Διοίκηση προσωπικού. 

2. Σωματική Αγωγή - Αθλητισμός. 

Β' ΕΤΟΣ 

I. Με βαθμό 

I. Πυροσβεστική Τέχνη. 

2. Χημεία. 

3. Φυσική. 

4. Προληπτική Πυροπροστασία, (θεωρητική - Πρα¬ 
κτική). 

5. Ποινικό Δίκαιο. 

6. Μέθοδοι Εκπαίδευσης. 

7. Μηχανολογία αυτοκινήτου και αντλιών - Χειρισμός 
αντλιών - κατασβεστικών και διασωστικών μηχανημάτων 
και μέσων. 

8. Εισαγωγή στο Δημόσιο Δίκαιο (Στοιχεία Συνταγματι¬ 
κού και Διοικητικού Δικαίου). 

9. Εγκαταστάσεις κεντρικής θέρμανσης - Ανελκυστή- 
ρες. 

10. Ξένες γλώσσες. 

II. Χωρίς βαθμό 

1. Σωματική Αγωγή - Αθλητισμός. 

2. Πολιτική και διπλωματική Ιστορία της Νεώτερης Ελ¬ 
λάδας. 

3. Πολιτική Αμυνα Αντιμετώπιση Εκτάκτων Αναγκών. 

4. Πρώτες Βοήθειες. 

5. Κανόνες εκμετάλλευσης ραδιοτηλεφωνίας. 

Γ ΕΤΟΣ 

I. Με βαθμό 

1. Πυροσβεστική Τέχνη. 

2. Χημεία. 

3. Φυσική. 

4. Προληπτική Πυροπροστασία, (θεωρητική - Πρα¬ 
κτική). 

5. Λογιστική - Δημόσιο Λογιστικό. 

6. Οικοδομική - Σχέδιο. 

7. Εγκληματολογία. 

8. Ποινική Δικονομία - Ανακριτική. 

9. Ναυπηγική - Αεροναυπηγική. 

10. Ξένες γλώσσες. 

II. Χωρίς βαθμό 

1. Πολιτική Αμυνα - Αντιμετώπιση Εκτάκτων Ανα¬ 
γκών. 

2. Σωματική Αγωγή - Αθλητισμός. 

3. Τοπογραφία. 

4. Δημόσιες Σχέσεις. 

5. Πολιτική Οικονομία. 

Δ* ΕΤΟΣ 
I. Με βαθμό 

1. Πυροσβεστική Στρατηγική - Τακτική. 

2. Πυροσβεστική Νομοθεσία. 

3. Εκρηκτικές ύλες - Συνθετικές ύλες. 

4. Φυσική. 

5. Προλητπική Πυροπροστασία, (θεωρητική - Πρα¬ 
κτική). 

6. Πυρασφάλεια Καυσίμων - Τεχνική Πυρόσβεσης. 

7. Αντοχή των υλικών στη φωτιά. 

8. Ποινική Δικονομία - Ανακριτική. 

9. Εισαγωγή στην Πληροφορική. 

10. Κοινωνιολογία - Κοινωνική ψυχολογία. 

11. Ηγεσία - Διοίκηση Προσωπικού. 

12. Ξένες γλώσσες. 

II. Χωρίς βαθμό 

1 .Διασώσεις - Διασωστικά μέσα. 

2. Σχεδίαση Αντιμετώπισης Εκτάκτων Αναγκών. 

3. Σωματική Αγωγή - Αθλητισμός. 

Η ύλη των χωρίς βαθμό μαθημάτων μπορεί να εξαντλεί¬ 
ται και σε ένα μόνο εξάμηνο (περίοδο). Πέρα από τα μαθή¬ 
ματα στους Δόκιμους Ανθυποπυραγούς αναπτύσσονται 
και άλλα θέματα με μορφή διαλέξεων. 

Μία ημέρα την εβδομάδα, η οποία ορίζεται από το Γε¬ 
νικό Αναλυτικό Πρόγραμμα, πραγματοποιείται στα πεδία 
ασκήσεων της Πυροσβεστικής Ακαδημίας και της Ειδικής 
Μονάδας Αντιμετώπισης Καταστροφών (Ε.Μ.Α.Κ.) ή σε 
άλλο κατάλληλο χώρο, πρακτική εκπαίδευση με ασκήσεις 
κατάσβεσης πυρκαγιών οικοδομών, βιομηχανικών εγκα¬ 
ταστάσεων, πολυώροφων κτιρίων, ηλεκτρικών πυρκαγιών, 
χημικών προϊόντων, υγρών και αερίων καυσίμων, πλαστι¬ 
κών υλών, μετάλλων, εκρηκτικών υλών, εγκαταστάσεων 
επεξεργασίας πετρελαιοειδών, πλοίων και αεροσκαφών 
και σε διασώσεις ατόμων από ανελκυστήρες, φρέατα, κα- 
τακρημνήσεις, καταρρεύσεις συνεπεία σεισμών, πλημμύ¬ 
ρες και άλλες αιτίες καθώς και το χειρισμό αντλιών και λοι¬ 
πών κατασβεστικών και διασωστικών μηχανημάτων και μέ¬ 
σων». 

26. Η παρ. 3 και 9 του άρθρου 123 αντικαθίστανται ως 
εξής: 

«3. Για τη διαδικασία διεξαγωγής των εξετάσεων και την 
κλήρωση και υπαγόρευση των θεμάτων εφαρμόζονται 
αναλόγως οι διατάξεις της παρ. 4, του άρθρου 126 και του 
άρθρου 127, αυτού του Κανονισμού». 

9. Η επίδοση των Δοκίμων στα πρακτικά μαθήματα, 
εφόσον προβλέπονται τέτοια στις εξετάσεις, ελέγχεται με 
πρακτική δοκιμασία και βαθμολογείται από ένα (1) Αξιω¬ 
ματικό εκπαιδευτή για κάθε πρακτικό μάθημα, που ορίζε¬ 
ται με διαταγή του Διοικητή της Πυροσβεστικής Ακαδη¬ 
μίας». 

27. Η παρ. 1 του άρθρου 125, όπως αντικαταστάθηκε 
από το άρθρο 5 παρ. 2 του Π.Δ. 412/1987 και το άρθρο 1 
παρ. 4 του Π.Δ. 305/1990, αντικαθίσται ως εξής: 

«1. Οι προαγωγικές εξετάσεις των Δοκίμων της Β' και Ρ 
Τάξης πραγματοποιούνται κατά τη διάρκεια του τελευ¬ 
ταίου 20ήμερου κάθε εκπαιδευτικού έτους, με βάση πρό¬ 
γραμμα που καταρτίζει η Πυροσβεστική Ακαδημία και 
ανακοινώνει έγκαιρα στους Δόκιμους και Καθηγητές». 

28. Το άρθρο 126, όπως αντικαταστάθηκε από το άρ¬ 
θρο 5 παρ. 3 του Π.Δ. 412/1987 και τροποποιήθηκε από 
το άρθρο 1 παρ. 5 του Π.Δ. 305/1990, αντικαθίσταται ως 
εξής: 

«Αρθρο 126 

Πτυχιακές εξετάσεις Δοκίμων Ανθυποπυραγών 

1. Οι πτυχιακές εξετάσεις πραγματοποιούνται κατά τη 
διάρκεια του τελευταίου 20ημέρου του εκπαιδευτικού 


έτους, με βάση πρόγραμμα που καταρτίζει η Πυροσβε¬ 
στική Ακαδημία και ανακοινώνει έγκαιρα στους Δόκιμους 
και Καθηγητές. 

2. Στις πτυχιακές εξετάσεις οι Δόκιμοι Ανθυποπυραγοί 
εξετάζονται στην ύλη που διδάσκονται στη Β' εκπαιδευ¬ 
τική περίοδο του Δ’ έτους, εκτός από τα μαθήματα της 
Πυροσβεστικής Στρατηγικής - Τακτικής, Προληπτικής 
Πυροπροστασίας, Φυσικής και Χημείας, στα οποία εξετά¬ 
ζονται σε όλη την ύλη που διδάχθηκαν στο Δ' έτος, εφό¬ 
σον τα μαθήματα αυτά διδάσκονται στο έτος αυτό. 

3. Οι εξετάσεις (πτυχιακές) γραπτές και πρακτικές 
ενεργούνται από τον καθηγητή του οικείου μαθήματος, ο 
οποίος βοηθείται από το Διευθυντή Σπουδών ή τον Κο¬ 
σμήτορα της Πυροσβεστικής Ακαδημίας. 

4. Οι γραπτές εξετάσεις γίνονται κατά την ακόλουθη 
διαδικασία: 

α. Ο οικείος καθηγητής, σε αίθουσα που ορίζεται από το 
Διοικητή της Πυροσβεστικής Ακαδημίας, πριν από την 
έναρξη εξέτασης σε κάθε μάθημα, καταρτίζει πίνακα 
δέκα (10) θεμάτων, θεωρητικών ή και πρακτικών, που 
αποτελούνται από τρεις διαφορετικές ερωτήσεις το κα¬ 
θένα, οι οποίες αξιολογούνται σε τρεις (3) βαθμολογικές 
κλίμακες συνολικής βαθμολογίας 20 (βαθμού 10, βαθμού 
6 και βαθμού 4). 

β. Με φροντίδα της Διοίκησης της Πυροσβεστικής Ακα¬ 
δημίας δίνονται έγκαιρα στον καθηγητή κάθε μαθήματος 
ή σ' ένα Αξιωματικό που υπηρετεί σ’ αυτήν, ένας αλφαβη¬ 
τικός πίνακας των σπουδαστών που εξετάζονται, τα απα¬ 
ραίτητα φύλλα χαρτιού για τις εξετάσεις και η κληρωτίδα, 
μέσα στην οποία βρίσκονται ισάριθμοι με τα θέματα κλή¬ 
ροι, από κομμάτια χαρτιού του ιδίου χρώματος και μεγέ¬ 
θους, διπλωμένοι ομοιόμορφα. 

γ. Ο καθηγητής ή ο Αξιωματικός παίρνοντας μαζί του τα 
παραπάνω πηγαίνει στην αίθουσα των εξετάσεων και κα- 
λεί ονομαστικά τους σπουδαστές να πάρουν τη θέση, που 
αυτός τους ορίζει και ελέγχει αν έχουν μαζί τους στυλό 
μπλε χρώματος. 

δ. Μετά απ’ αυτά δίνονται σε κάθε Δόκιμο δύο φύλλα 
χαρτιού (ένα για σχέδιο και ένα για καθαρό), τα οποία 
έχουν στο πάνω δεξιό μέρος τη σφραγίδα της Πυροσβε¬ 
στικής Ακαδημίας και την υπογραφή του Διοικητή της. Το 
καθαρό φύλλο χαρτιού, το οποίο προορίζεται για την ανά¬ 
πτυξη του θέματος, έχει στην πάνω αριστερή γωνία τεμά¬ 
χιο μπλέ χαρτιού με διαστάσεις τέτοιες που όταν κολληθεί 
κατάλληλα να καλύπτει τα στοιχεία του Δόκιμου. Υστερα 
από αίτηση Δόκιμου, μπορεί να του δοθεί και τρίτο φύλλο 
χαρτιού για τη συνέχιση της ανάπτυξης του θέματος. 

ε. Η παρ. 6 του άρθρου 123 αυτού του Κανονισμού 
εφαρμόζεται ανάλογα και στις εξετάσεις που ενεργούνται 
σύμφωνα μ* αυτό το άρθρο. Τα θέματα στην περίπτωση 
αυτή καταρτίζονται από κοινού από όλους τους καθηγητές 
που διδάσκουν το μάθημα. 

στ. Οι πτυχιακές εξετάσεις στα πρακτικά μαθήματα γί¬ 
νονται από ένα εκπαιδευτή για κάθε πρακτικό μάθημα, 
που ορίζεται με διαταγή του Διοικητή της Πυροσβεστικής 
Ακαδημίας». 


ΦΕΚ 241 

29. Το άρθρο 127, όπως αντικαταστάθηκε από την παρ. 

5 του άρθρου 5 του Π.Δ. 412/1987 αντικαθίσταται ως 
εξής: 

«Αρθρο 127 

Κλήρωση και υπαγόρευση των θεμάτων 

1. Μετά τις εργασίες προετοιμασίας, κατά το προηγού¬ 
μενο άρθρο, ο Καθηγητής ή ο Αξιωματικός της Πυροσβε¬ 
στικής Ακαδημίας καλεί έναν από τους Δόκιμους, ο 
οποίος βγάζει από την κληρωτίδα ένα κλήρο. Ο αριθμός 
του κλήρου προσδιορίζει τον αντίστοιχο αριθμό στον πί¬ 
νακα των θεμάτων. 

2. Ο αριθμός του κλήρου ανακοινώνεται στους Δοκί¬ 
μους και στη συνέχεια ο καθηγητής του μαθήματος υπα¬ 
γορεύει το αντίστοιχο θέμα, το οποίο αυτοί αναπτύσσουν 
υποχρεωτικά. 

3. Κάθε Δόκιμος γράφει στο πάνω μέρος της πρώτης 
σελίδας του καθαρού φύλλου και κάτω από το χώρο που 
έχει ορισθεί για τη βαθμολογία του γραπτού από τον Κα¬ 
θηγητή, την ημερομηνία, το μάθημα που εξετάζεται και το 
θέμα που υπαγορεύθηκε για ανάπτυξη. 

4. Μετά την υπαγόρευση του θέματος δίνεται από τον 
Καθηγητή δίωρη προθεσμία για την ανάπτυξή του, μετά τη 
λήξη της οποίας τα γραπτά συγκεντρώνονται σε οποιαδή¬ 
ποτε κατάσταση και αν βρίσκονται. 

5. Κάθε Δόκιμος μετά τη συμπλήρωση της ανάπτυξης 
του θέματος παραδίνει όλα τα φύλλα χαρτιού στον Καθη¬ 
γητή ο οποίος καταστρέφει παρουσία του Δόκιμου τα σχέ¬ 
δια και συγκεντρώνει τα καθαρά για να τα βαθμολογήσει 
αμέσως μετά τη λήξη της εξέτασης του μαθήματος.» 

30. Το άρθρο 128, όπως αντικαταστάθηκε από την παρ. 

6 του άρθρου 5 του Π.Δ.412/1987, αντικαθίσταται ως 
εξής: 

«Αρθρο 128 

Πτυχιακές εξετάσεις Δοκίμων Αρχιπυροσβεστών 

Οι διατάξεις των άρθρων 126 και 127 αυτού του Κανονι¬ 
σμού εφαρμόζονται αναλόγως και στις πτυχιακές εξετά¬ 
σεις των Δοκίμων Αρχιπυροσβεστών. Στις εξετάσεις αυ¬ 
τές οι Δόκιμοι εξετάζονται στην ύλη που διδάσκονται κατά 
τη διάρκεια της Β' εκπαιδευτικής περιόδου». 

31. Η παρ. 2 και 3 του άρθρου 129, όπως αντικαταστά- 
θηκαν από την παρ.6 του άρθρου 5 του Π.Δ. 412/1987, 
αντικαθίστανται ως εξής: 

«2. Οι διατάξεις των άρθρων 126 και 127 αυτού του κα¬ 
νονισμού εφαρμόζονται αναλόγως και στις εξιτήριες εξε¬ 
τάσεις των Δοκίμων Πυροσβεστών. 

3. Οι εξιτήριες εξετάσεις στα πρακτικά μαθήματα ενερ- 
γούνται από ένα Αξιωματικό εκπαιδευτή που ορίζεται με 
Διαταγή του Διοικητή της Πυροσβεστικής Ακαδημίας». 

32. Το άρθρο 135, όπως τροποποιήθηκε από την παρ. 3 
του άρθρου 6 του Π.Δ. 412/1987, αντικαθίσταται ως εξής: 

«Άρθρο 135 

Βαθμολογία Πτυχιακών Εξετάσεων των 
Δοκίμων Ανθυποπυραγών 

1. Μετά το πέρας εξέτασης σε κάθε μάθημα, ο οικείος 
καθηγητής βαθμολογεί τα γραπτά οε χο,ρ^, που ορίζει 0 

Διοικητής της Πυροσβεστικής Ακαδημίας. 

2. Η βαθμολογία γίνεται με ακέραιους αριθμούς κατα- 
χωρείται πάνω στον ειδικό χώρο του γραπτού με κόκκινο 


στυλό και δίπλα τίθεται η υπογραφή του. Διαγραφή ή διόρ¬ 
θωση της βαθμολογίας απαγορεύεται. Βάση επιτυχίας θε¬ 
ωρείται ο βαθμός δέκα (10). 

3. Μετά τη λήξη της βαθμολόγησης όλων των γραπτών 
κάθε μαθήματος, ο καθηγητής παραδίδει αυτά στο Γρα¬ 
φείο Εκπαίδευσης, το οποίο τα αποσφραγίζει και μεταφέ¬ 
ρει τη βαθμολογία τους στο ονομαστικό βαθμολόγιο που 
τηρείται για κάθε μάθημα. Το βαθμολόγιο υπογράφεται 
από το Διοικητή της Πυροσβεστικής Ακαδημίας και τον οι¬ 
κείο καθηγητή, αντίγραφο δε αυτού τοιχοκολείται σε κα¬ 
τάλληλο χώρο για να λάβουν γνώση οι Δόκιμοι. 

33. Το τρίτο εδάφιο της παρ.2 του άρθρου 136, όπως 
αντικαταστάθηκε από την παρ. 9 του άρθρου 2 του Π.Δ. 
444/1984 (Α* 156), αντικαθίσταται ως εξής: 

«Η επανεξέταση των Δοκίμων των Β’ και Ρ Τάξεων γίνε¬ 
ται το μήνα Σεπτέμβριο και των Δοκίμων των Α’ και Δ' Τά¬ 
ξεων καθώς και των Δοκίμων Αρχιπυροσβεστών μέσα σ' 
ένα μήνα από το τέλος των πτυχιακών εξετάσεων, με πρό¬ 
γραμμα που καταρτίζεται από την Πυροσβεστική Ακαδη¬ 
μία τουλάχιστον δέκα (10) ημέρες πριν από τις εξετάσεις 
αυτές». 

34. Το δεύτερο εδάφιο της παρ. 3 του άρθρου 136, 
αντικαθίσταται ως εξής: 

«Η συνολική όμως διάρκεια της εκπαίδευσης αυτών δε 
μπορεί να είναι ανώτερη των δύο (2) εκπαιδευτικών ετών 
για τους Δόκιμους Ανθυποπυραγούς που εισάγονται κατά 
τις διατάξεις του άρθρου 1 του Π.Δ. 365/1990, των τεσ¬ 
σάρων (4) ετών για τους Δόκιμους Ανθυποπυραγούς που 
εισάγονται με το σύστημα των γενικών εξετάσεων και με 
κατατακτήριες εξετάσεις και των δύο (2) ετών για τους 
Δόκιμους Αρχιπυροσβέστες και τους Πυρονόμους που ει- 
σάγονται στο Τμήμα Ανθυποπυραγών σύμφωνα με τις δια¬ 
τάξεις του Ν.Δ. 649/1970». 

35. Η περ. (β) της παρ. 2 του άρθρου 137, όπως αντικα- 
ταστάθηκε από την παρ. 4 του άρθρου 6 του Π.Δ. 412/ 

1987, αντικαθίσταται ως εξής: 

«β. Για τον υπολογισμό της σειράς αποφοίτησης των 
Δοκίμων Ανθυποπυραγών που εισάγονται κατά τις διατά¬ 
ξεις του άρθρου 1 του Π.Δ. 365/1990, ενεργεί όπως στην 
περίπτωση (α) της παραγράφου αυτής για την εύρεση της * 
τελικής επίδοσής τους, ενώ για τους Δοκίμους Ανθυποπυ- 
ραγούς που εισάγονται με το σύστημα των γενικών εξετά¬ 
σεων και με κατατακτήριες εξετάσεις, επιπλέον των ανω¬ 
τέρω προσθέτει και τις τελικές επιδόσεις τους όλων των 
εκπαιδευτικών ετών». 

36. Η παρ. 1 και 2 του άρθρου 141 αντικαθίστανται ως 
εξής: 

«1. Οι αποτυχόντες σπουδαστές στο Τμήμα Ανθυποπυ¬ 
ραγών, που εισάγονται κατά τις διατάξεις του άρθρου 1 
του Π.Δ. 365/1990, ως και οι αποτυχόντες στο Τμήμα Πυ¬ 
ροσβεστών, σύμφωνα με τις διατάξεις των άρθρων 136 
και 137 αυτού του Κανονισμού, απολύονται με απόφαση 
του Αρχηγού Πυροσβεστικού Σώματος, ύστερα από σύμ¬ 
φωνη γνώμη του Εκπαιδευτικού Συμβουλίου. 

2. Οι αποτυχόντες σπουδαστές στα Τμήματα Ανθυπο¬ 
πυραγών και Αρχιπυροσβεστών, σύμφωνα με τις διατάξεις 
των άρθρων 136 και 137 και με την επιφύλαξη των διατά¬ 
ξεων της παρ. 3 των άρθρων 100 και 101 αυτού του Κανο¬ 
νισμού, τοποθετούνται, με τη διαδικασία των διατάξεων 
που ισχύουν για μετάθεση υπαλλήλων του βαθμού τους, 
σε Υπηρεσίες του Σώματος με το βαθμό και τη σειρά αρ¬ 
χαιότητας, την οποίαν είχαν πριν από την είσοδό τους στα 

αντίστοιχα Τμήματα ή απόκτησαν κατά τη διάρκεια της 
φοίτησής τους σ’ αυτά». 

37. Το άρθρο 151, όπως αντικαταστάθηκε από την παρ. 
9 του άρθρου 6 του Π.Δ. 412/1987, αντικαθίσταται ως 
εξής: 

«Αρθρο 151 

Φύλαξη και καταστροφή γραπτών 

1. Τα γραπτά και τα δικαιολογητικά των εισιτηρίων εξε¬ 
τάσεων και των εξετάσεων των εκπαιδευομένων και με- 
τεκπαιδευομένων στα Τμήματα της Πυροσβεστικής Ακα¬ 
δημίας θεωρούνται απόρρητα έγγραφα. Αντίγραφα αυτών 
δε χορηγούνται παρά μόνον σε δικαστικές αρχές. 

2. Τα γραπτά των εκπαιδευομένων και μετεκπαιδευο- 
μένων φυλάσσονται από την Πυροσβεστική Ακαδημία των 
δε εισιτηρίων εξετάσεων στο Αρχηγείο. Η καταστροφή 
τους γίνεται κατά τις ακόλουθες διακρίσεις, από τριμελή 
επιτροπή που συγκροτείται με διαταγή του Αρχηγού Πυ¬ 
ροσβεστικού Σώματος, αποτελείται από Αξιωματικούς του 
Σώματος και συντάσσει σχετικό πρακτικό: 

α. Τα γραπτά των εκπαιδευομένων και μετεκπαιδευο- 
μένων σε όλα τα Τμήματα της Πυροσβεστικής Ακαδημίας 
καταστρέφονται αμέσως μετά την αποφοίτηση των σπου¬ 
δαστών». 

β. Τα γραπτά των εισιτηρίων εξετάσεων σε όλα τα Τμή¬ 
ματα καταστρέφονται μετά τρίμηνο από την κύρωση των 
πινάκων επιτυχόντων - αποτυχόντων». 

3. Σε περίπτωση δικαστικής αμφισβίτησης εισιτηρίων 
εξετάσεων και διαγωνισμού όλα τα γραπτά των υποψη¬ 
φίων για το ίδιο Τμήμα της Πυροσβεστικής Ακαδημίας ή 
των σπουδαστών του αυτού έτους διατηρούνται μέχρι να 
εκδοθεί οριστική δικαστική απόφαση. 

Αρθρο 2 

Μεταβατικές διατάξεις 

1. Οι διατάξεις της παραγρ. 3 και 4 του άρθρου 1 του 
παρόντος διατάγματος που αναφέρονται στα έτη σπου¬ 
δών δεν εφαρμόζονται για τους σπουδαστές που φοιτούν 
στο Τμήμα Ανθυποπυραγών μέχρι την έναρξη ισχύος του. 

2. Οι διατάξεις των παραγρ. 24, 25, 27 του άρθρου 1 
του παρόντος διατάγματος εφαρμόζονται για τους σπου¬ 
δαστές που θα εισαχθούν στο Τμήμα Ανθυποπυραγών 
κατά το ακαδημαϊκό έτος 1995-1996. 

3. Οι σπουδαστές του Τμήματος Ανθυποπυραγών που 
φοιτούν με τη δημοσίευση του παρόντος διατάγματος στο 


Α και Β Ετος κατά το ακαδημαϊκό έτος 1995-96 φοιτούν 
στο Γ και Δ’ έτος αντίστοιχα. 

Αρθρο 3 
Έναρξη ισχύος 

Η ισχύς των διατάξεων του παρόντος διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως εκτός των διατάξεων: 

α. Των παραγρ. 5, 6, 7, 8, 10,11, 12,13 και 21 του άρ¬ 
θρου 1, των οποίων η ισχύς αρχίζει από 1.1.1995 και 

β. Των παραγρ. 3, 4, 24, 25, 27, 28, 33 και 35 του ίδιου 
άρθρου, των οποίων η ισχύς αρχίζει από την έναρξη του 
ακαδημαϊκού έτους 1995-1996. 

Στον Υπουργό Δημόσιας Τάξης, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 29 Δεκεμβρίου 1994 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΣΤΥΛΙΑΝΟΣ-ΑΓΓΕΛΟΣ ΠΑΠΑΘΕΜΕΛΗΣ 
-4- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο Προεδρικό Διάταγμα 393/1994 αρμοδιότητας 
Υπουργείου Οικονομικών, που δημοσιεύθηκε στο ΦΕΚ 
219/14.12.1994 (τ.Α ) και αφορά «Συγκρότηση, αρμοδιό¬ 
τητες και καθορισμός της λειτουργίας του Ειδικού Συντο¬ 
νιστικού Οργάνου Ελέγχου των προγραμμάτων που χρη¬ 
ματοδοτούνται από την Ευρωπαϊκή Ένωση, επιφέρονται 
οι πιο κάτω διορθώσεις: 

Από το λανθασμένο «χρημαστοδοτικών», στο σωστό 
«χρηματοδοτικών», από το λανθασμένο «2. Την αριθμ. Υπ 
79/18.5.1994 του Πρωθυπουργού», στο σωστό «2. Την 
αριθμ. ΥΠ. 79/18.5.1994 απόφαση του Πρωθυπουργού», 
από το λανθασμένο «βάροις», στο σωστό «βάρος», από το 
λανθασμένο «όπου» στο σωστό «που», από το λανθασμένο 
«τρου» στο σωστό «του», από το λανθασμένο «αναπληρώ- 
νεεται» στο σωστό «αναπληρώνεται», από το λανθασμένο 
«περισσότες», στο σωστό «περισσότερες», από το λανθα¬ 
σμένο «παρέχουν πληροφορίες», στο σωστό «πάσχουν 

τις πληροφορίες», από το λανθασμένο «θεωρείται», στο 
σωστό «θεωρούντο». 

(Από το Εθνικό Τυπογραφείο) 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΠΡΩΤΟ) 


ΕΘΝΙ ΚΟ ΤΥΠΟΓΡΑΦΕΙ Ο 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕ1_ΕΧ 

ΡΑΧ 

22.3211 ΥΡΕΤ <3Π 
5234312 

λειτουργούν καθημερινά από Θ.ΟΟ’ έως 13.00’ 


ΧΡΗΣΙΜ ΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52 39 762 

•ΒΙΒΛΙΟΘΗΚΗ: Σολωμού 51 τηλ.: 52^48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49 547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοοιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τε ύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 [ | Κωδικός οριθ. κατάθεσης στο Δημόσιο Ταμείο 3512 


α) Για το Τεύχος Α' 


Η ετήσια συνδρομή είναι: 


β) 

Υ) 

δ) 

ε) 

στ) 

ζ) 

η) 

θ) 

ι) 


» 

» 

» 

» 

» 

» 


» 
» 
» 
» 
» 
» 
» 

» » 


» 

» 

» 


Β' 

Γ 

Δ' 

Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


Δρχ. 


ια) Για όλα τα Τεύχη εκτός ΤΑΕ-ΕΠΕ 


15.000 

30.000 

10.000 

30.000 

20.000 

10.000 

5.000 

10.000 

3.000 

200.000 

100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Δρχ. 


» 

» 

» 

» 

» 

» 

» 

» 

» 

» 


1 . 


750 
.500 
500 
1.500 
1.000 
500 
250 
500 
150 
10.000 
5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







